
REPUBLIKA HRVATSKA
VUKOVARSKO-SRIJEMSKA ŽUPANIJA


           	OPĆINA ANDRIJAŠEVCI
	       Općinski načelnik

KLASA: 604-01/26-01/02
URBROJ: 2196-6-01-26-1
Rokovci, 12. listopada 2026.
 
[bookmark: _GoBack]Temeljem članka 4. Pravilnika o dodjeli stipendija Općine Andrijaševci („Službeni vjesnik“ Vukovarsko-srijemske županije, broj 2/14, 10/15 i 24/22), općinski načelnik Općine Andrijaševci donio je

ODLUKU O RASPISIVANJU JAVNOG NATJEČAJA
ZA DODJELU STIPENDIJA ZA AKADEMSKU GODINU 2026./2027.

                                                                        Članak 1.
Općina Andrijaševci će dodjeljivati stipendije redovitim studentima upisanim na preddiplomski  i diplomski sveučilišni odnosno integrirani studij, akademiju ili stručni studij za akademsku godinu 2026./2027.
                                                           Članak 2.
Pravo na podnošenje zahtjeva za dodjelu stipendije mogu ostvariti studenti nakon upisane druge godine studija pod uvjetom da:
· imaju prebivalište na području Općine Andrijaševci,
· da su upisani na preddiplomski i diplomski sveučilišni odnosno integrirani studij, akademiju ili stručni studij te imaju status redovitog studenta.

                                                           Članak 3.
Zahtjev za dodjelu stipendije podnosi se na propisanom obrascu.
Zahtjevu za dodjelu stipendije prilaže se:
· preslika važeće osobne iskaznice,
· potvrda sveučilišta/veleučilišta da je podnositelj zahtjeva (student) redovito upisao drugu ili višu godinu studija (iz potvrde mora biti vidljivo koju je godinu studija student upisao-2., 3., 4., 5.)
· presliku tekućeg ili žiro računa odnosno štedne knjižice studenta na koji će se dodijeljena stipendija isplatiti.
Osobni podaci kandidata obrađivat će se isključivo u svrhu provedbe natječaja sukladno Zakonu o provedbi Opće uredbe o zaštiti podataka („Narodne novine“, broj 42/18) i Uredbe (EU) 2016/679.
                                                               Članak 4.
Stipendije se dodjeljuju  za jednu akademsku godinu i to za razdoblje od 1. listopada tekuće godine do 31. srpnja iduće godine što obuhvaća ukupno 10 mjeseci. 

                                                               Članak 5.
Rok za podnošenje zahtjeva  je 30 dana od stupanja na snagu Odluke o raspisivanju javnog natječaja na oglasnoj ploči Općine Andrijaševci i službenim internetskim stranicama Općine Andrijaševci-www.andrijasevci.hr. 
Zahtjev se podnosi Upravnom odjelu za opće, pravne i komunalne poslove Općine Andrijaševci svakim radnim danom od 07:00 do 15:00 sati ili dostavom tražene dokumentacije na službenu adresu e-pošte Općine Andrijaševci: opcina-andrijasevci@vk.htnet.hr.

                                                               Članak 6.
Ova Odluka stupa na snagu prvog dana od dana objave na oglasnoj ploči Općine Andrijaševci i službenim internetskim stranicama Općine Andrijaševci- www.andrijasevci.hr.

							                   OPĆINSKI NAČELNIK
						                                          Ante Rajković

